มีเพศสัมพันธ์วันนี้ช่วงเช้า ไม่ได้ใส่ถุงยาง เเต่เเตกนอก เสี่ยงการตั้งครรภ์ไหมค่ะ เเละมีวิธีป้องกันอะไรบ้าง
สวัสดีค่ะ การมีเพศสัมพันธ์โดยการใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ดังนั้น หากไม่ได้อยู่ในระยะปลอดภัย คือภายใน 1-7 วัน นับจากวันแรกที่มีประจำเดือนมา ก็อาจพิจารณาทานยาคุมฉุกเฉินป้องกันไปค่ะ โดยควรรีบทานให้เร็วที่สุดหลังจากที่มีเพศสัมพันธ์ เพื่อให้เกิดประสิทธิภาพสูงสุด และหากเป็นยาคุมฉุกเฉินชนิดที่มี 2 เม็ดใน 1 แผง ก็ควรทานยาเม็ดที่ 2 ภายในไม่เกิน 12 ชั่วโมงหลังจากที่ทานยาเม็ดแรกไปด้วยค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น